Ko je zloglasna izmišljena junakinja
Carrie White, zažgala dvorano, v kateri je potekal maturantski ples,
in priklicala grozo nad svoje mesto,
se je zanašala na svojo moč telekineze,
zmožnosti manipuliranja s fizičnimi predmeti s samo močjo uma.
A medtem ko je Carrie domišljijski film, ki temelji na knjigi,
je vera v telekinezo vse prej kot izmišljena.
Stoletja so ljudje trdili, da res imajo moč
nadzora gibanja predmetov samo z umom.
Levitacija, odpiranje vrat z voljo in ukrivljanje žlic so zanimivi primeri.
To se zgodi v filmu Matrica, ko Neo ustavi krogle sredi zraka,
in to je veščina, ki jo Yoda obvlada do potankosti.
Ampak, ali je telekineza resnična,
ali izmišljena, prav tako kot Carrie, Yoda in Neo skupaj?
Da bi to raziskali, moramo preučiti trditve o telekinezi
skozi znanstveni pogled z znanstvenimi metodami.
Telekineza je del discipline, imenovane parapsihologija,
v kateri raziskovalci preučujejo nadnaravne pojave.
Parapsihologi imajo to, kar počnejo, za znanost,
drugi znanstveniki pa se s tem ne strinjajo.
Začnimo z nekaj temeljnimi opažanji.
Opažanje št. 1:
Čeprav obstaja mnogo anekdot o telekinezi,
ni nobenega znanstvenega dokaza o njenem obstoju;
nobena študija, narejena po znanstvenih metodah
in ponovljena v laboratoriju, nam ne more pokazati, da je resnična.
V 30-ih letih 19. stoletja je t. i. oče parapsihologije, Joseph Banks Rhine,
testiral v laboratoriju, ali lahko ljudje uporabijo telekinezo,
da bi vrgli kocko, kot bi želeli.
A zatem znanstveniki niso mogli ponoviti njegovih rezultatov,
in ker je ponovljivost ključna pri dokazovanju ideje,
je bil to problem.
Poleg znanstvenikov obstaja nešteto samooklicanih telekinetikov,
a so vse razkrinkali kot prevarante,
ali pa ne morejo delovati pod pogoji, kjer nimajo vsega pod nadzorom,
kar nakazuje, da manipulirajo s situacijo, da dobijo želene rezultate.
Danes je na voljo velika količina denarnih nagrad pri veliko organizacijah
za kogarkoli, ki dokaže, da so nadnaravne sposobnosti, kot telekineza, resnične.
A to bogastvo ostaja neosvojeno.
Opažanje št. 2:
Ko preučujemo telekinezo,
ne obstaja soglasje o tem, kaj natančno merimo.
So tu na delu močni možganski valovi kot pri Yodi?
Ker ni medsebojnega strinjanja, je nemogoče uporabiti raziskovalne standarde,
kar je zahtevano na vseh drugih področjih znanosti,
da bi preučili veljavnost ideje.
Opažanje št. 3:
Smisel znanosti je, da odkrije neznano,
in v zgodovini znanstvenih raziskav se je vsekakor zgodilo,
da so bila nova odkritja v nasprotju z veljavno znanostjo
in so celo spremenila celotne veje znanosti.
Taka odkritja morajo biti dokazana izredno previdno,
da prenesejo dvom.
V primeru telekineze ideja nasprotuje uveljavljeni znanosti,
a ji manjka močan dokaz.
Naše vesolje nadzorujejo in razlagajo zakoni fizike
in eden izmed njih pravi, da možganski valovi ne morejo nadzorovati predmetov,
ker niso ne tako močni ne tako daljnosežni,
da bi vplivali na karkoli zunaj naših lobanj.
Fizika prav tako pove, da sta edini sili, ki lahko vplivata na predmete od daleč,
magnetna in gravitacijska.
Najbrž najbližje telekinezi, kar lahko pojasni znanost,
je uporaba misli za nadzor robotske roke.
V možgane pacientov po kapi, ki se ne morejo premikati,
lahko raziskovalci vgradijo majhne žice v predel, ki nadzoruje gibanje,
in nato naučijo pacienta, da se osredotoči na premikanje robotske roke,
ki se obnaša kot podaljšek njihovega uma, in deluje.
Neverjetno je, a ni telekineza.
Pacientove misli niso samo medle, nezaznavne stvari.
So merljivi možganski signali, ki se prevedejo skozi žice v robota.
Znanost lahko izmeri, testira in pojasni gibanje,
in tako smo dokazali, da je tak nadzor z umom resničen.
Znanost je počasen proces nabiranja dokazov,
ki idejo podpirajo, ali pa so proti njej.
Ko naložimo dokaze, lahko vidimo, kateri stolp je višji,
in v primeru telekineze, to ni stolp, ki dokazuje njen obstoj.
Nekateri pravijo, da se mistični pojavi ne ujemajo z omejitvami znanosti,
in to je v redu.
A potem telekineza postane stvar lastnega prepričanja.
Če nečesa ne moremo znanstveno oceniti, potem ne more biti opisano kot znanstveno.
Torej, rezultat naše raziskave odkrije, da ne glede, kako močno hočemo verjeti,
da je sila znotraj nas,
je dokazov o telekinezi malo.
Žal mi je Neo, Carrie in Yoda.
Vaše sposobnosti so neverjetne, a za zdaj spadajo v film.